แนวโน้มหุ้นแกว่งแคบ
นักวิเคราะห์ประเมินดัชนีเช้าวันนี้แกว่งแคบรอปัจจัยใหม่จากต่างประเทศ  - ทีวี ไดเร็ค เข้าเทรด เอ็มเอไอ วันแรก
23 ส.ค. 2555

นักวิเคราะห์ประเมินดัชนีเช้าวันนี้แกว่งแคบรอปัจจัยใหม่จากต่างประเทศ - ทีวี ไดเร็ค เข้าเทรด เอ็มเอไอ วันแรก
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบต่อ รอปัจจัยใหม่ๆจากต่างประเทศเข้ามา โดยรอดูแนวโน้มการออกมาตรการกระตุ้นเศรษฐกิจทั้งฝั่งสหรัฐและยุโรปว่ามีมาตรการกระตุ้นการลงทุนด้วยหรือไม่ 
อย่างไรก็ตาม ราคาหุ้นในกลุ่มต่างๆ ยังคงมีการสลับเล่น หุ้นกลุ่มสื่อสารช่วงสั้นยังได้โมเมนตั้มเชิงบวกเป็น positive โมเมนตั้มต่อหลังจากที่กสทช.ชุดใหญ่ได้อนุมัติเรื่องการประมูลใบอนุญาต 3G แต่ก็จะมีหุ้นบางกลุ่มถูกขายทำกำไรออกมา ทั้งนี้ ให้กรอบการเคลื่อนไหววันนี้ที่ 1,230-1,238 จุด          
ขณะที่ภาพรวมตลาดภูมิภาคเช้านี้บวกเล็กน้อย แต่ญี่ปุ่นติดลบเล็กน้อย
ทั้งนี้ วันนี้จะมีหุ้นน้องใหม่ บมจ.ทีวี ไดเร็ค (TVD) เข้าเทรดวันแรกในตลาดหลักทรัพย์ mai ที่ราคาไอพีโอ 2.10 บาท